
Raport Comun
asupra proiectului de Lege privind vânzarea locuinţelor aflate în administrarea Societăţii Feroviare de Turism "S.F.T.-C.F.R.-S.A." actualilor chiriaşi
            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere în fond, cu proiectul de Lege privind vânzarea locuinţelor aflate în administrarea Societăţii Feroviare de Turism "S.F.T.-C.F.R.-S.A." actualilor chiriaşi, trimis cu adresa nr. PL.x.729 din 24 noiembrie 2010.
          Senatul, în calitate de primă Cameră sesizată, a adoptat proiectul de lege în şedinţa din 17 noiembrie 2010.
          Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera  Deputaţilor este Cameră decizională. 
         Consiliul Legislativ a avizat favorabil, cu observaţii şi propunerii iniţiativa legislativă, conform avizului nr.743 din 14 iunie 2010.
            Proiectul de lege supus dezbaterii are ca obiect de reglementare vânzarea de către Societatea Feroviară de Turism 

 S.F.T. – C.F.R. S.A.” a locuinţelor de serviciu actualilor chiriaşi, intervenţiile legislative vizând ca titularii contractelor de închiriere care deţin locuinţe de serviciu în baza unui contract valabil încheiat să poată cumpăra o singură locuinţă, cu plata integrală sau în rate a preţului.          
         În conformitate cu prevederile art. 61 si 63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţele din 24 mai, 15 iunie 2011 şi 02 octombrie 2012. Comisia pentru industrii şi servicii a dezbătut iniţiativa legislativă în data de 25 septembrie 2012. La lucrările celor două Comisii au participat, în calitate de invitaţi, din partea Ministerului Transporturilor, domnul Lucian Iliescu – secretar de stat, Adrian Căpitanu – director şi doamna Carmen Pop – şef serviciu.
         Din numărul total de 23 de membri ai Comisiei juridice, de disciplină şi imunităţi au participat la şedinţă 18 de deputaţi. Din numărul total de 28 de membri ai Comisiei pentru industrii şi servicii au participat la şedinţă 20 de deputaţi.
         În urma dezbaterii şi a opiniilor exprimate, membrii celor două Comisii au hotărât, cu unanimitate de voturi, să propună adoptarea proiectului de lege cu amendamentele admise, care sunt redate în anexă.
         În raport de obiectul şi conţinutul său, proiectul de lege face parte din categoria legilor organice.
                   VICEPREŞEDINTE,                                                                            PREŞEDINTE,                            
                      Ciprian NICA                                                                                     Iulian IANCU                

SECRETAR,
                SECRETAR,
              Gabriel ANDRONACHE
Radu Bogdan ŢIMPĂU
Consilier parlamentar, Ciprian Bucur
Anexă                      

                                                                                Amendamente admise

	Nr. crt.
	                   Text adoptat de Senat
	Amendamente propuse

(Autorul amendamentului)
	Observaţii

	1.
	                  Lege privind vânzarea locuinţelor aflate în administrarea Societăţii Feroviare de Turism „S.F.T.-C.F.R. - S.A." actualilor chiriaşi.
	             „ Lege privind vânzarea locuinţelor aflate în proprietatea Societăţii Feroviare de Turism „S.F.T.-C.F.R. - S.A." actualilor chiriaşi.”
Autor: Comisia juridică de disciplină  şi imunităţi

         
	Conform H.G. nr. 1227/2003 de înfiinţare a SFT CFR S.A. locuinţele sunt in proprietatea acestora şi fac parte din capitalul social.

	2.
	Art. 1. - Locuinţele aflate în administrarea Societăţii Feroviare de Turism „S.F.T.-C.F.R. - S.A.", denumite în continuare locuinţe, se vor vinde către titularii contractelor de închiriere, în condiţiile prezentei legi.
	1.  Articolul 1 se modifica şi va avea următorul cuprins:

 „Art. 1. - Locuinţele şi dependinţele aflate în proprietatea Societăţii Feroviare de Turism „S.F.T.-C.F.R. - S.A.", denumite în continuare locuinţe, pot fi vândute către titularii contractelor de închiriere, în condiţiile prezentei legi.”
  Autor: Comisia pentru industrii si servicii
	Conform H.G. nr. 1227/2003 de înfiinţare a SFT CFR S.A. locuinţele sunt in proprietatea acestora şi fac parte din capitalul social.

	3.
	     Art.2. -  (1) Poate cumpăra o singură locuinţă, titularul contractului de închiriere, dacă o deţine în baza unui contract valabil încheiat, după ce acesta face dovada achitării la zi a cotelor de chirie aferente spaţiului. 
(2) Se exceptează de la prevederile alin.(l):

a) persoanele a căror activitate în cadrul CFR sau a Societăţii Feroviare de Turism a încetat prin demisie sau din motive imputabile lor, în condiţiile prevăzute de lege;

b) persoanele care au deţinut ori deţin în proprietate, ele sau soţul, soţia ori copiii aflaţi în întreţinere, o locuinţă proprietate personală care îndeplineşte condiţiile minimale prevăzute de Legea locuinţei nr. 114/1996, republicată, cu modificările şi completările ulterioare.

        (3) În situaţia în care soţii deţin fiecare câte o locuinţă, conform alin.(l), poate beneficia de prevederile prezentei legi numai unul dintre aceştia.
	                       (1) Nemodificat
                          (2)  Nemodificat
                           (3) Nemodificat
	

	4.
	Art.3. - (1) Locuinţele pot fi vândute titularilor de contract de închiriere cu plata integrală a valorii locuinţei sau în rate. La încheierea contractelor de vânzare-cumpărare cu plata în rate se va achita un avans minim de 20% din valoarea locuinţei, stabilită la data vânzării.

(2) Ratele lunare pentru achitarea contravalorii locuinţelor se vor eşalona pe o perioadă de maximum 5 ani, cu o dobândă anuală conformă cu cea de pe piaţă, dar nu mai mare de 8%.

(3) Vânzarea locuinţelor se efectuează prin structuri proprii ale Societăţii Feroviare de Turism sub supravegherea unui reprezentant al Ministerului Transporturilor şi Infrastructurii, desemnat prin ordin al ministrului.
	
 (1)  Nemodificat
                          (2) Nemodificat

          (3) Nemodificat
	

	5.
	Art.4.- (1) Procedura de evaluare a locuinţelor se realizează astfel:

a) pentru locuinţele date în folosinţă înainte de anul 1990, în temeiul art.6 alin. l din Decretul-lege nr.61/1990 privind vânzarea de locuinţe construite din fondurile statului către populaţie, cu modificările şi completările ulterioare, şi ale Legii nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, republicată, cu modificările şi completările ulterioare;

b) pentru locuinţele date în folosinţă după anul 1990 sau achiziţionate, indiferent de anul dării în folosinţă, în temeiul art. 6 alin.2 din Decretul-lege nr.61/1990, cu modificările ulterioare, a Legii nr.85/1992, republicată, cu modificările şi completările ulterioare, a Hotărârii Guvernului nr.608/1990 privind stabilirea preţurilor de vânzare ale locuinţelor construite din fondurile statului, recepţionate după 1 ianuarie 1990 şi respectiv, a preţului de achiziţie, actualizat cu rata inflaţiei.

        (2) La preţul de vânzare se va aplica taxa pe valoarea adăugată, potrivit dispoziţiilor legale.
	                           (1) Nemodificat
                      (2) Nemodificat
	

	6.
	Art. 5. - În situaţia în care locuinţele nu sunt cumpărate de chiriaşi si au devenit disponibile din diferite motive, acestea vor rămâne in administrarea Societăţii Feroviare de turism
	2. Articolul 5 se modifică şi va avea următorul cuprins:
”Art. 5. - În situaţia în care locuinţele nu sunt cumpărate de chiriaşi si au devenit disponibile din diferite motive, acestea vor rămâne în proprietatea Societăţii Feroviare de turism.”

Autor: Comisia juridică de disciplină  şi imunităţi
	

	7.
	  Art.6.- În situaţia în care locuinţele sunt ocupate de pensionari sau urmaşi ai titularilor contractelor de închiriere, decedaţi, al căror venit nu le permite cumpărarea locuinţei în condiţiile prevăzute la art.3, aceştia îşi pot păstra calitatea de chiriaşi.

	                          Nemodificat
	

	8.
	           Art.7.- (1) Locuinţele cumpărare în rate, în condiţiile prezentei legi, nu pot fi înstrăinate prin acte între vii până la data achitării integrale a preţului.

(2) Locuinţele dobândite în condiţiile prezentei legi nu pot fi restructurate şi nu li se poate schimba destinaţia, până la data prevăzută la alin.(l), fără autorizarea prealabilă a Societăţii Feroviare de Turism.

(3) Societatea Feroviară de Turism îşi garantează încasarea preţului prin constituirea unei ipoteci asupra locuinţei, în favoarea lor. Această operaţiune este scutită de taxa de timbru.
	(1) Nemodificat
(2) Nemodificat
3.  La articolul 7 alineatul 3 se modifică şi va avea următorul cuprins :
 „(3) Societatea Feroviară de Turism îşi asigură încasarea preţului prin constituirea unei ipoteci asupra locuinţei, în favoarea sa. Această operaţiune este scutită de taxa de timbru.”
   Autor: Comisia juridică de disciplină  şi imunităţi
	Pentru rigoarea exprimării.

	9.
	        Art.8.- Sumele încasate din vânzarea locuinţelor se constituie venit al Societăţii Feroviare de Turism.


	Nemodificat

	

	10.
	       Art. 9.- În termen de 30 de zile de la intrarea în vigoare a prezentei legi, Guvernul va emite norme metodologice de aplicare a prevederilor acesteia, urmând să efectueze demersurile necesare pentru încheierea procedurilor de vânzare în maximum 90 de zile de la intrarea în vigoare a prezentei legi.
	       Art. 9.- În termen de 30 de zile de la intrarea în vigoare a prezentei legi, Guvernul va emite norme metodologice de aplicare a prevederilor acesteia, urmând să efectueze demersurile necesare pentru iniţierea procedurilor de vânzare în maximum 90 de zile de la intrarea în vigoare a prezentei legi.
Autor: Comisia pentru industrii si servicii

